EPISTOLA CLXIII. IVO,  Dei gratia Ecclesiae Carnotensis minister,  GAUFRIDO  Vindocinensis monasterii abbati, in omnibus libram tenere justitiae.
De monacho illo quem juramento constrinxisti, ne ultra illam administraret 69 obedientiam quam aliquandiu sibi usurpaverat per inobedientiam, consilium meum est ut ulterius eam non habeat, quod et illi esset criminosum et caeteris fratribus ruinosum. Cum enim juramentum comites habeat justitiam et veritatem , si justum fuit, quamvis contra ordinem praesumptum quod juravit , oportet ut sit et verum. Testatur enim Apostolus juramentum rem esse immobilem , per quod dicit Deum haeredibus Novi Testamenti immobilitatem sui pronuntiasse consilii. Praeterea ad propriam redundaret infamiam, si palliata obedientia perjuranti tuam adhiberes conniventiam. Plura de his dicere possemus, quae silentio praeterimus, quia ignota tibi esse non credimus. Vale.
(Jer. IV) (ex S.
Hieronymo, epist. 105) (Hebr. VI)